ভিক্টর ঝদানভ (অভিনেতা)

ভিক্টর পেত্রোভিচ ঝদানভ (; জন্ম: ৩ মার্চ, ১৯৬৮) হলেন একজন ইউক্রেনীয় মঞ্চ, চলচ্চিত্র ও টেলিভিশন অভিনেতা। তিনি একজন ইউক্রেনের সম্মানিত শিল্পী।

 জীবনী 
ভিক্টর পেত্রোভিচ ঝদানভ ১৯৬৮ সালের ৩ মার্চ খেরসন ওব্লাস্ট-এর কিসেলিভকা গ্রামে জন্মগ্রহণ করেন। তিনি ১৯৮৬ সালে খেরসন ভোকেশনাল কলেজ অফ কালচার অ্যান্ড আর্টস থেকে স্নাতক হন। ১৯৮৬ থেকে ১৯৮৮ সাল পর্যন্ত তিনি খেরসন পাপেট থিয়েটারের একজন অভিনেতা ছিলেন। ১৯৮৮ থেকে ১৯৯৭ সাল পর্যন্ত তিনি 'রিজিওনাল অ্যাকাডেমিক মিউজিক্যাল-ড্রামাটিক থিয়েটার মাইকোলা কুলিশ'-এর সাথে যুক্ত ছিলেন। ১৯৯৭ থেকে ১৯৯৮ সাল পর্যন্ত তিনি আদিগেয়া-র মাইকোপ রাশিয়ান ড্রামা থিয়েটারের সাথে যুক্ত ছিলেন। ২০০০ সালে তিনি দোনেৎস্ক ন্যাশনাল অ্যাকাডেমিক ইউক্রেনীয় মিউজিক্যাল অ্যান্ড ড্রামা থিয়েটার-এ যোগ দেন। ২০১৪ সালে দোনেৎস্ক দখলের পর তিনি ও তার পরিবার কিয়েভ-এ চলে আসেন। একই বছর তিনি কিয়েভ অ্যাকাডেমিক থিয়েটার অফ ড্রামা অ্যান্ড কমেডি অন দ্য লেফট ব্যাংক অফ ডিনিপার-এ কাজ শুরু করেন। কিয়েভে আসার পর তিনি চলচ্চিত্রে অভিনয় শুরু করেন। ২০২২ সাল থেকে তিনি ইভান ফ্রাঙ্কো ন্যাশনাল অ্যাকাডেমিক ড্রামা থিয়েটার-এ কাজ করছেন।

 ব্যক্তিগত জীবন 
ঝদানভ ওলেনা খোখলাতকিনা-র সাথে বিবাহিত। তাদের পাভলো নামে এক ছেলে এবং ওকসানা ঝদানভা নামে এক মেয়ে রয়েছে।

 কৃতিত্ব 

 থিয়েটার 
+বছরশিরোনামভূমিকামঞ্চডিয়ার পামেলাডাক্তারইভান ফ্রাঙ্কো ন্যাশনাল অ্যাকাডেমিক ড্রামা থিয়েটারগ্রাউন্ডবাবাদ্য রেজিস্টিবল রাইজ অফ আর্তুরো ইউআইবৌলদ্য ভিজিটশিক্ষক

 চলচ্চিত্র 
+বছরশিরোনামভূমিকা২০১৭সাইবর্গসস্তারিই২০১৮ভলকানোভোভা২০২১গড উইল ফর্গিভধর্মযাজক

 টেলিভিশন 
+বছরশিরোনামভূমিকা২০২১ক্রিপোসনা. ঝাদানা লিউবোভ

 পুরস্কার এবং সম্মাননা 
ঝদানভ ইস্তোরিয়া কনিয়া () নাটকে হলস্টোমার চরিত্রে অভিনয়ের জন্য গোল্ডেন কী ফেস্টিভ্যাল-এ সেরা অভিনেতা বিভাগে পুরস্কার জিতেন। তিনি ইউ ঝাজি তিলকি দিভচাতা () নাটকে অসগুড ফিল্ডিং III চরিত্রে অভিনয়ের জন্য থিয়েট্রিক্যাল ডনবাস ফেস্টিভ্যাল এবং আন্তর্জাতিক মেলপোমিনি অফ তাভরিয়া ফেস্টিভ্যাল-এ সেরা পার্শ্ব অভিনেতা বিভাগে পুরস্কার জিতেন। ২০০৯ সালে, তিনি ইউক্রেনের সম্মানিত শিল্পী উপাধিতে ভূষিত হন। ২০১৮ সালে, তিনি ২০১৭ সালের চলচ্চিত্র সাইবর্গস-এ তার ভূমিকার জন্য সেরা পার্শ্ব অভিনেতা হিসেবে গোল্ডেন জিগা পুরস্কার অর্জন করেন। ২০২০ সালে, তিনি ২০১৮ সালের চলচ্চিত্র ভলকানো-তে তার ভূমিকার জন্য সেরা পার্শ্ব অভিনেতা হিসেবে গোল্ডেন জিগা পুরস্কার অর্জন করেন।

 তথ্যসূত্র 

 বহিঃসংযোগ 



বিষয়শ্রেণী:ইউক্রেনীয় মঞ্চ অভিনেতা
বিষয়শ্রেণী:ইউক্রেনীয় টেলিভিশন অভিনেতা
বিষয়শ্রেণী:ইউক্রেনীয় চলচ্চিত্র অভিনেতা
বিষয়শ্রেণী:বিংশ শতাব্দীর ইউক্রেনীয় অভিনেতা
বিষয়শ্রেণী:একবিংশ শতাব্দীর ইউক্রেনীয় অভিনেতা
বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি